b'\n_START_ARTICLE_\nEduardo Saverin\n_START_PARAGRAPH_\nEduardo Luiz Saverin (s. 13. maaliskuuta 1982 S\xc3\xa3o Paulo) on brasilialainen internet-yritt\xc3\xa4j\xc3\xa4 sek\xc3\xa4 sijoittaja. Saverin perusti yhteis\xc3\xb6palvelu Facebookin yhdess\xc3\xa4 Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria. Saverin on investoinut start-up-yrityksiin kuten Qwikiin._NEWLINE_Saverin joutui kritiikin kohteeksi p\xc3\xa4\xc3\xa4tetty\xc3\xa4\xc3\xa4n luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syist\xc3\xa4. Brasiliassa syntynyt Saverin sai Yhdysvaltain kansalaisuuden 1998. Saverin tapasi  Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyss\xc3\xa4 mutta kiista on sittemmin sovittu. Prosessia k\xc3\xa4sitell\xc3\xa4\xc3\xa4n elokuvassa The Social Network.'